OpenLLM-France/wikimedia huggingface dataset:
# Santa Claus Conquers the Martians

Santa Claus conquers the Martians és una pel·lícula de ciència-ficció de 1964 dirigida per Nicholas Webster, amb John Call en el paper de Santa Claus. La pel·lícula està inclosa en la llista de les 100 pitjors pel·lícules segons els usuaris del web Internet Movie Database.

## Trama

Un reporter de la cadena de televisió KID-TV viatja al pol Nord per entrevistar Santa Claus en el seu taller, unes setmanes abans de Nadal. El programa no només és vist pels habitants de la Terra, sinó també per xiquets del planeta Mart. A Kimar, líder dels marcians, no li agrada que els seus fills Bomar i Girmar passen tant de temps veient televisió terrícola, per la qual cosa busca el consell del savi Chochem. L'ancià li explica que els infants de Mart no volen menjar ni dormir ja que durant generacions se'ls ha privat d'una infància normal, sent connectats a màquines d'aprenentatge des del moment en què naixen.
Chochem aconsella que els xiquets juguen i es divertisquen, per la qual cosa és necessari que hi haja un Santa Claus en Mart. Com que només hi ha un Santa Claus a la Terra, Kimar viatja a la Terra per tal de segrestar-lo.

## Recepció

Santa Claus conquers the Martians va obtenir una resposta negativa per part de la crítica cinematogràfica. La pel·lícula posseeix un 25% de comentaris positius en el lloc web Rotten Tomatoes, basat en un total de 16 crítiques. El 1984 va ser inclosa en el llibre The 50 Worst Films of All Time, de Harry Medved i Randy Dreyfuss. La pel·lícula està més en la "IMDb Bottom 100", una llista de les pitjors pel·lícules segons els vots dels usuaris d'Internet Movie Database.
En 1991, va ser utilitzada com a base per a un episodi del programa de televisió Mystery Science Theater 3000.
Tot i la baixa qualitat, el film és emès sovint en televisió i fins i tot a cinemes comercials dels Estats Units, ja que es troba en domini públic per no haver renovat els drets.

## Galeria

* La pel·lícula completa.

## Referències

* ↑ «Santa Claus Conquers the Martians (1964)». Cinefania. [Consulta: 19 maig 2012].
* ↑ «Santa Claus Conquers the Martians (1964) - Release dates» (en anglès). IMDb. [Consulta: 19 maig 2012].
* ↑ Crump, William D. How the Movies Saved Christmas: 228 Rescues from Clausnappers, Sleigh Crashes, Lost Presents and Holiday Disasters. McFarland, 2017-03-29, p. 221-222. ISBN 978-1-4766-2770-0.
* 1 2 Hall, Phil. «Santa Claus Conquers the Martians». A: The Greatest Bad Movies of All Time. BearManor Media.
* ↑ «Santa Claus Conquers the Martians (1964)» (en anglès). Rotten Tomatoes. [Consulta: 19 maig 2012].
* ↑ Miller, John M. «Santa Claus Conquers the Martians (1964) - Articles» (en anglès). Turner Classic Movies. [Consulta: 20 agost 2012].
* ↑ «IMDb Bottom 100» (en anglès). IMDb. [Consulta: 19 maig 2012].
* ↑ Olson, Christopher J. 100 Greatest Cult Films. Rowman & Littlefield, 2018-04-12. ISBN 978-1-4422-1104-9.
* ↑ «Santa Claus es un cutre». El País [Consulta: 29 desembre 2015].
# Teresa Berganza Vargas

Teresa Berganza Vargas (Madrid, 16 de març de 1933 - San Lorenzo de El Escorial, 13 de maig de 2022) va ser una mezzosoprano espanyola, associada sovint amb personatges d'òperes de Rossini, Mozart i Bizet.

## Biografia

Va estudiar piano i cant al Conservatori de Madrid, on va obtenir el primer premi de cant l'any 1954. Va debutar en aquesta ciutat el 1955.
Dos anys després, va fer el seu debut internacional al Festival Ais de Provença en el paper de Dorabella, de l'òpera Così fan tutte, de Mozart. Durant els següents deu anys va debutar en altres importants teatres i festivals d'òpera, entre d'altres: La Scala (1957), festival de Glyndebourne (1958), Royal Opera House (1959) i el Metropolitan Opera (1967).
L'any 1991 Berganza, al costat de Victòria dels Àngels, Montserrat Caballé, Josep Carreras, Pilar Lorengar, Alfredo Kraus i Plácido Domingo, van ser guardonats amb el Premi Príncep d'Astúries de les Arts. El 1992 va participar en la cerimònia inaugural de l'Exposició Universal de Sevilla i els Jocs Olímpics de Barcelona. El 1994 fou escollida membre de l'Acadèmia Reial d'Arts d'Espanya, primera dona a obtenir aquesta distinció. El 2013 li va ser concedida la Gran Creu de l'Orde Civil d'Alfons X el Savi.
Els darrers anys, Berganza ensenyava a l'Escola Superior de Música Reina Sofía i dictava classes mestres arreu del món. Entre els seus estudiants es troben María Bayo i Jorge Chaminé.

## Referències

* ↑ «Mor la cantant d’òpera madrilenya Teresa Berganza als 89 anys». RAC1.cat, 13-05-2022. [Consulta: 13 maig 2022].
* ↑ «Teresa Berganza Vargas». Gran Enciclopèdia Catalana. Barcelona: Grup Enciclopèdia Catalana.
* ↑ http://www.boe.es/boe/dias/2013/05/04/pdfs/BOE-A-2013-4695.pdf

## Enllaços externs

* (castellà) Pàgina Oficial de Teresa Berganza
* (castellà) Fundació Príncep d'Astúries, Príncep d'Astúries de les Arts 1991 Arxivat 2007-09-26 a Wayback Machine.
# Àïxa bint Muhàmmad ibn al-Àhmar

Àïxa bint Muhàmmad ibn al-Àhmar (àrab: عائشة بنت محمد بن الأحمر, ʿĀʾixa b. Muḥammad b. al-Aḥmar), anomenada Àïxa al-Hurra (àrab: عائشة الحرَّة, ʿĀʾixa al-Ḥurra), ‘Àïxa l'Honesta’, i coneguda a la tradició espanyola com Aixa, fou reina de Granada. Va viure durant el segle xv i va ser esposa d'Abu-l-Hàssan Alí i mare de Muhàmmad XI «Boabdil», a qui va ajudar, amb el suport dels Banu Sarraj, per accedir al tron de Granada. Afavoridora de les intrigues palatines i rival d'Elisabet de Solís, va ser l'ànima de la resistència contra els Reis Catòlics i va acompanyar el seu fill, l'any 1493, en el seu exili a Fes, on va morir al cap de poc temps.
La llegenda diu que, quan anàven de camí cap a les Alpujarras, entre les actuals viles de Villa de Otura i El Padul, Boabdil va girar la vista enrere plorant per veure Granada per última vegada i Àïxa li va dirː «Plora com una dona, el que no has sabut defensar com un home». És per això que aquest port de muntanya rep el nom de Sospir del Moro.

## A la ficció

Àïxa apareix a la sèrie Isabel, de La 1, interpretada per Alicia Borrachero.

## Enllaços externs

* Regne Nassarita de Granada.

## Referències

* ↑ «Entre la Historia y la Leyenda». Enciclopedia General de Andalucía. C&T Editores, 10, 2004.
* ↑ Dafne, C; Cortés, A. El caballero de la reina Isabel (en castellà). Madrid: Knossos, 2013.
* ↑ De Mata Carriazo, J. En la frontera de Granada (en castellà). Granada: Universidad de Granada, 2002.
* ↑ Conde de Benalúa. Boabdilː Granada y la Alhambra hasta el siglo XVI (en castellà). Granada: Artes Gráficas Granadinas, 1925.
# Oriol Fontdevila

Oriol Fontdevila (Manresa, 1978) és crític d'art i comissari d'exposicions, que forma part de l'equip gestor de la Sala d'Art Jove de la Generalitat de Catalunya des de l'any 2006, on ha coordinat programes de producció i formació d'artistes emergents. Ha comissariat projectes com Prototips en codi obert, a la Fundació Antoni Tàpies; Arqueologia preventiva Arxivat 2014-11-07 a Wayback Machine. a l'Espai 13 de la Fundació Joan Miró de Barcelona; De com convertir un museu en arena, al Museu Joan Abelló de Mollet del Vallès; entre d'altres. Ha estat responsable del programa d'estudis d'A*DESK en les edicions de 2012-2013 i 2013-2014. El seu treball amb l'equip de Sala d'Art Jove ha estat reconegut amb el Premi d'Arts Visuals Ciutat de Barcelona, 2011, i amb el Premi de l'Associació Catalana de Crítics d'Art, 2009.

## Referències

* ↑ «El crític Oriol Fontdevila serà el responsable del proper cicle a L'Aparador». Arxivat de l'original el 2014-05-31. [Consulta: 30 maig 2014].
* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
* ↑ De com convertir un museu en arena
* ↑ «A*DESK». Arxivat de l'original el 2014-12-18. [Consulta: 7 novembre 2014].

## Enllaços externs

* Pàgina web d'Oriol Fontdevila
# Joan Ramon Folc I de Cardona

Joan Ramon Folc I de Cardona (3 de gener de 1375 - 11 d'abril de 1441) fou comte de Cardona i vescomte de Vilamur (1400-1441).

## Orígens familiars

Fill d'Hug II de Cardona i de Beatriz de Luna.

## Matrimoni i descendents

Es va casar amb 16 anys, el 1391, amb Joana de Gandia (?-1419), filla d'Alfons IV de Ribagorça. Fills:
* Joan Ramon Folc II de Cardona (1400-1471) successor al comtat de Cardona.
* Hug de Cardona i Gandia (1405-1470).
* Joana de Cardona.
* Jaume de Cardona i de Gandia (1405-1466), bisbe de Vic (1445-1459) i President de la Generalitat de Catalunya (1443-1446).
* Elionor de Cardona, s'embarcà el 1451 cap a Sardenya per casar-se amb el marquès d'Oristany.
* Pere de Cardona.
En segones núpcies amb Beatriu de Pallars, filla d'Hug Roger II de Pallars, fills:
* Beatriu de Cardona i de Pallars.
* Antoni de Cardona i de Pallars, bisbe d'Elna. (1432-1467).
* Violant de Cardona, (incertesa sobre si era filla de Joana o Beatriu).
* Joan de Cardona i de Pallars, considerat fill bastard, es casà amb Agraïda de Sacicera, senyora de Lloberola.

## Biografia

Era conegut també amb els noms de Cap de Sant Joan Baptista, el Gambacoberta i el comte Camacurt. El 1396 fou un dels magnats que anaren a Sicília a cercar el nou rei Martí, que l’investí ben aviat de l’almirallat patern. El 1400 heretà el comtat de Cardona. Fou un dels generals de Martí el Jove a la campanya sarda que acabà amb la tragèdia de Sanluri (1409). Durant l’interregne de 1410-1412, ell i el seu germà Antoni de Cardona i de Luna foren els caps parlamentaris més notables de la noblesa urgellista. El 1412 protestaren per la manera com havien estat elegits els compromissaris de Casp, però, un cop pronunciada la sentència, el comte s'adherí fervorosament a la nova dinastia i es negà a col·laborar en la revolta de Jaume d'Urgell el Dissortat (1413). Amb motiu del casament del seu fill Joan Ramon Folc (II) amb Joana de Prades, li escriví una bella lletra de consells i instruccions. El 1418 fou ambaixador d'Alfons el Magnànim al Concili de Constança, i el 1423 manà l'estol que portà a Nàpols l’infant Pere amb forces que permeteren al rei de prendre de nou la ciutat. De retorn, l'estol saquejà Marsella. Després del 1436 es retirà a Cardona.

## Referències

* 1 2 «Joan Ramon Folc I de Cardona». Gran Enciclopèdia Catalana. Barcelona: Grup Enciclopèdia Catalana.
# Wilfried Trott

Wilfried Trott (Wuppertal, 25 de juliol de 1948) va ser un ciclista alemany. Malgrat no passar mai al professionalisme, va guanyar nombroses curses i va participar en els Jocs Olímpics de 1972 i 1976.

## Palmarès

* 1970
** Vencedor de 2 etapes a la Volta a Irlanda
* 1971
** Vencedor de 3 etapes a la Volta a Irlanda
* 1972
** 1r a la Volta a Colònia amateur
** 1r a la Volta a Düren
* 1975
** Campió d'Alemanya amateur en ruta
** Vencedor d'una etapa a la Volta a Renània-Palatinat
* 1976
** 1r a la Volta a Colònia amateur
* 1977
** Campió d'Alemanya amateur en ruta
** Vencedor de 2 etapes a la Volta a Renània-Palatinat
* 1979
** 1r a la Volta a Colònia amateur
** 1r a la Volta a Düren
** Vencedor d'una etapa a la Volta a la Baixa Saxònia
* 1980
** 1r a la Volta a Düren

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Silvio Herklotz

Silvio Herklotz (Blankenfelde-Mahlow, Brandenburg, 6 de maig de 1994) és un ciclista alemany. Actualment corre a l'equip Bora-Hansgrohe. Ha guanyat diferents curses com el Tour d'Alsàcia o la Volta a Düren. També competeix en ciclocròs, on ha guanyat diferents campionats nacionals.

## Palmarès en ruta

* 2011
** Vencedor d'una etapa a la Cursa del Pau júnior
* 2012
** Vencedor de 3 etapes al Giro della Lunigiana
* 2013
** Campió d'Alemanya en ruta sub-23
** 1r al Tour d'Alsàcia i vencedor d'una etapa
* 2014
** 1r al Gran Premi Palio del Recioto
* 2015
** 1r a la Volta a Düren

### Resultats a la Volta a Espanya

* 2016. No surt (11a etapa)

## Palmarès en ciclocròs

* 2009-2010
** Campió d'Alemanya cadet en ciclocròs
* 2010-2011
** Campió d'Alemanya júnior en ciclocròs
* 2011-2012
** Campió d'Alemanya júnior en ciclocròs

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Willy Funda

Willy Funda (Zossen, Brandenburg, 6 de març de 1906 - 1 de desembre de 1988) fou un ciclista alemany, que s'especialitzà en les curses de sis dies.
El seu fill Benno també fou ciclista.

## Palmarès

* 1934
** 1r als Sis dies de Copenhaguen (amb Hans Pützfeld)
* 1948
** Campió d'Alemanya de Madison (amb Gerhard Bolte)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Annett Neumann

Annett Neumann (Lauchhammer, Brandenburg, 31 de gener de 1970) va ser una ciclista alemanya especialista en la pista. Va guanyar una medalla de plata als Jocs Olímpics de Barcelona en Velocitat i també ha aconseguit tres medalles als Campionats del món.

## Palmarès

* 1990
** 1a al Gran Premi de París
* 1991
** Campiona d'Alemanya en 500 m
** Campiona d'Alemanya en Velocitat
* 1992
** Medalla de plata als Jocs Olímpics de Barcelona en Velocitat individual
** Campiona d'Alemanya en 500 m
** Campiona d'Alemanya en Velocitat
* 1993
** Campiona d'Alemanya en 500 m
** Campiona d'Alemanya en Velocitat
* 1994
** Campiona d'Alemanya en 500 m
** Campiona d'Alemanya en Velocitat
* 1995
** Campiona d'Alemanya en 500 m
* 1996
** Campiona d'Alemanya en 500 m
** Campiona d'Alemanya en Velocitat

## Enllaços externs

* Fitxa a cyclebase.nl
* Fitxa a sitiodeciclismo.net
# Theo Reinhardt

Theo Reinhardt (Berlín, 17 de setembre de 1990) és un ciclista alemany que combina la pista amb la carretera.

## Palmarès en pista

* 2014
** Campió d'Alemanya en Persecució per equips (amb Kersten Thiele, Henning Bommel i Nils Schomber)
* 2015
** Campió d'Alemanya en Persecució per equips (amb Domenic Weinstein, Henning Bommel i Nils Schomber)
* 2017
** Campió d'Alemanya en Madison (amb Kersten Thiele)
** Campió d'Alemanya en Persecució per equips (amb Domenic Weinstein, Lucas Liß i Kersten Thiele)

## Palmarès en ruta

* 2011
** Vencedor d'una etapa al Tour de Berlín
* 2013
** Vencedor d'una etapa a la Okolo jižních Čech
* 2017
** Vencedor d'una etapa a la Dookoła Mazowsza

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Eugen Stabe

Eugen Stabe (Culm, 2 de juliol de 1883 - Kremmen, 1 d'octubre de 1968) fou un ciclista alemany, professional des del 1908 fins al 1924. Es va especialitzar en el ciclisme en pista.

## Palmarès en pista

* 1910
** 1r als Sis dies de Bremen (amb Willy Arend)
** 1r als Sis dies de Kiel (amb Willy Arend)
* 1914
** Campió d'Alemanya en Velocitat
* 1921
** 1r als Sis dies de Breslau (amb Willy Lorenz)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Lucas Liss

Lucas Liss (Unna, Rin del Nord-Westfàlia, 12 de gener de 1992) és un ciclista alemany especialitzat en la pista encara que també competeix en ruta. El seu èxit més important és el Campionat del món en scratch.
És fill del del també ciclista i medallista olímpic, Lucjan Lis.

## Palmarès en pista

* 2012
** Campió d'Europa en Òmnium
** Campió d'Alemanya en Òmnium
* 2014
** Campiona d'Europa sub-23 en Òmnium
* 2015
** Campió del món en Scratch
* 2016
** Campió d'Alemanya en Persecució per equips (amb Leif Lampater, Maximilian Beyer i Marco Mathis)
* 2017
** Campió d'Alemanya en Scratch
** Campió d'Alemanya en Persecució per equips (amb Theo Reinhardt, Kersten Thiele i Domenic Weinstein)

### Resultats a la Copa del Món en pista

* 2012-2013
** 1r a Glasgow, en Òmnium
* 2014-2015
** 1r a Guadalajara, en Òmnium

## Palmarès en ruta

* 2010
** Vencedor d'una etapa de la Volta a la Baixa Saxònia júnior
* 2016
** Vencedor d'una etapa al Tour de Normandia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Michael Marx

Michael Marx (Hamburg, 7 de febrer de 1960) va ser un ciclista alemany. Va combinar la carretera amb la pista, especialitat en la qual aconseguí els majors èxits com la medalla de bronze als Jocs Olímpics de Los Angeles i les 2 medalles als Campionats del món.

## Palmarès en pista

* 1983
** Campió del món de Persecució per equips (amb Rolf Gölz, Gerhard Strittmatter i Roland Günther)
* 1984
** Medalla de bronze als Jocs Olímpics de Los Angeles en Persecució per equips (amb Reinhard Alber, Rolf Gölz i Roland Günther)
** Campió d'Alemanya de persecució per equips

## Palmarès en ruta

* 1981
** 1r al Berliner Etappenfahrt
** 1r al Tour de Nova Caledònia
* 1982
** Campió d'Alemanya de contrarellotge per equips
* 1983
** Vencedor d'una etapa de la Volta a la Baixa Saxònia
** Vencedor de 2 etapes a la Volta a Limburg amateur
* 1984
** Vencedor d'una etapa de la Volta a la Baixa Saxònia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Claudia Lommatzsch

Claudia Lommatzsch va ser una ciclista alemanya especialista en la pista. Va guanyar quatre medalles al Campionat del món de velocitat i tres campionats nacionals en la mateixa especialitat.

## Palmarès

* 1981
** Campiona d'Alemanya en Velocitat
* 1982
** Campiona d'Alemanya en Velocitat
* 1983
** Campiona d'Alemanya en Velocitat
** 1a al Gran Premi de París

## Enllaços externs

* Fitxa a sitiodeciclismo.net
* Fitxa a cyclebase.nl
# Christian Grasmann

Christian Grasmann (Múnic, 16 de març de 1981) és un ciclista alemany especialista en pista. Campió nacional en Madison per dues vegades.

## Palmarès

* 2010
** Campió d'Alemanya en Madison (amb Leif Lampater)
* 2015
** Campió d'Alemanya en Madison (amb Stefan Schäfer)
* 2016
** 1r als Sis dies de Bremen (amb Kenny De Ketele)
* 2017
** 1r als Sis dies de Rotterdam (amb Roger Kluge)

## Enllaços externs

* Fitxa a sitiodeciclismo.net
* Fitxa a cyclebase.nl
# Arthur Stellbrink

Arthur Stellbrink (Berlín, 24 d'octubre de 1884 - Berlín, 24 de desembre de 1956) fou un ciclista alemany, professional des del 1905 fins al 1924. Es va especialitzar en ell ciclisme en pista concretament en el mig fons. El seu èxit més important fou el Campionat d'Europa d'aquesta especialitat.

## Palmarès

* 1908
** Campionat d'Europa de Mig fons
* 1910
** Campió d'Alemanya en Mig Fons
* 1914
** 3r als Sis dies de Berlín (amb Walter Rütt)
* 1921
** 3r als Sis dies de Breslau (amb Hermann Packebusch)
* 1924
** 3r als Sis dies de Berlín (amb Willy Techmer)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jens Zemke

Jens Zemke (Wiesbaden, 17 d'octubre de 1966) va ser un ciclista alemany, professional des del 1995 al 2001. Un cop retirat va dirigir diferents equips.

## Palmarès

* 1989
** Campió d'Alemanya en contrarellotge per equips
* 1992
** Campió d'Alemanya en contrarellotge per equips
** Vencedor d'una etapa de la Volta a Baviera
* 1994
** Vencedor d'una etapa de la Volta a Baviera
* 1997
** Campió d'Alemanya de muntanya
* 1998
** Campió d'Alemanya de muntanya
** Vencedor d'una etapa de la Commonwealth Bank Classic
* 1999
** Campió d'Alemanya de muntanya
** 1r a la Volta a Hessen i vencedor d'una etapa
** 1r a la Volta a Nuremberg

## Enllaços externs

* Fitxa a sitiodeciclismo.net
* Fitxa a cyclebase.nl
# Max Niederlag

Max Niederlag (Heidenau, Saxònia, 5 de maig de 1996) és un ciclista alemany especialista en pista.

## Palmarès

* 2011
** Campió del món júnior en Velocitat per equips (amb Pascal Ackermann i Benjamin König)
* 2012
** Campió d'Europa de Velocitat per equips (amb Tobias Wächter i Joachim Eilers)
** Campió d'Alemanya en Velocitat per equips (amb Maximilian Levy i Stefan Bötticher)
* 2013
** Campió d'Europa sub-23 en Velocitat per equips (amb Erik Balzer i Eric Engler)
* 2015
** Campió d'Europa sub-23 en Velocitat
** Campió d'Europa sub-23 en Velocitat per equips (amb Richard Assmus i Maximilian Dornbach)

### Resultats a la Copa del Món

* 2013-2014
** 1r a Manchester, en Velocitat per equips
* 2015-2016
** 1r a Cali, en Velocitat per equips
* 2016-2017
** 1r a Cali, en Velocitat per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Dieter Giebken

Dieter Giebken (Münster, 9 de desembre de 1959) va ser un ciclista alemany, que va destacar en el ciclisme en pista. Va guanyar tres medalles als Campionats del món de Tàndem, i dues més als de Keirin.
Als Campionats del món de 1983, després de guanyar un bronze en Tàndem amb el seu company Fredy Schmidtke, van ser desqualificats després de donar positiu per efedrina en control antidopatge aquest últim.

## Palmarès

* 1978
** Campió d'Alemanya amateur en Velocitat
** Campió d'Alemanya en Tàndem (amb Hans Peter Reimann)
* 1979
** Campió d'Alemanya en Tàndem (amb Hans Peter Reimann)
* 1980
** Campió d'Alemanya en Tàndem (amb Fredy Schmidtke)
* 1981
** Campió d'Alemanya en Tàndem (amb Fredy Schmidtke)
* 1982
** Campió d'Alemanya en Tàndem (amb Fredy Schmidtke)
* 1983
** Campió d'Alemanya en Tàndem (amb Fredy Schmidtke)
* 1985
** Campió d'Alemanya en Puntuació

## Referències

* ↑ La pista no és una excepció

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-03-03 a Wayback Machine.
* Fitxa a museociclismo.it
# Fritz Scheller

Fritz Scheller (Erlangen, 22 de setembre de 1914 - Roßtal, 22 de juliol de 1997) va ser un ciclista alemany que fou professional entre 1938 i 1949. Va participar en els Jocs Olímpics de Berlín de 1936, on va quedar quart a la prova en ruta

## Palmarès

* 1932
** Campió d'Alemanya amateur en ruta
* 1936
** Campió d'Alemanya amateur en ruta
* 1937
** Campió d'Alemanya amateur en ruta
* 1938
** 1r a Frankfurt
* 1940
** 1r a la Rund um die Hainleite
* 1941
** Vencedor d'una etapa a l'Echarpe d'Or
* 1946
** Campió d'Alemanya en critèrium

### Resultats al Tour de França

* 1938. Abandona (9a etapa)

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Sebastian Schwager

Sebastian Schwager (Ansbach, 4 de gener de 1984) és un ciclista alemany, professional del 2006 al 2008.

## Palmarès

* 2002
** Vencedor d'una etapa al Trofeu Karlsberg
* 2005
** Campió d'Alemanya en ruta sub-23
* 2006
** 1r al Mainfranken-Tour i vencedor d'una etapa

### Resultats a la Volta a Espanya

* 2008. 115è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Otto Altweck

Otto Altweck (Múnic, 28 de març de 1937) va ser un ciclista alemany que va ser professional entre 1958 i 1962. Va combinar la carretera amb el ciclisme en pista.

## Palmarès en ruta

* 1957
** 1r a la Rund um Sebnitz
* 1959
** Vencedor de 2 etapes al Critèrium del Dauphiné
** Vencedor d'una etapa al Tour de l'Oise
** Vencedor d'una etapa a la Volta a Luxemburg

### Resultats al Tour de França

* 1959. Abandona (8a etapa)

## Palmarès en pista

* 1959
** Campió d'Alemanya en Persecució

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Viola Paulitz

Viola Paulitz, coneguda també com a Viola Müller (nom de casada), (Hildesheim, Baixa Saxònia, 22 de març de 1967) és una antiga ciclista alemanya. Va combinar la carretera amb el ciclisme en pista. Va participar en dues edicions dels Jocs Olímpics.

## Palmarès en ruta

* 1987
** Vencedora d'una etapa al Tour de França
* 1989
** Campiona d'Alemanya en ruta
** Vencedora d'una etapa al Postgiro
* 1992
** Campiona d'Alemanya en ruta
* 1996
** Campiona d'Alemanya en ruta
** Vencedora d'una etapa a la Volta a Mallorca
* 1997
** Vencedora de 5 etapes al Tour de l'Aude
* 1998
** 1a al Novilon Euregio Cup

## Referències

* ↑ «Viola Paulitz» (en anglès). Museo del ciclismo. [Consulta: 5 gener 2025].
* ↑ «Viola Paulitz» (en anglès). olympedia. [Consulta: 5 gener 2025].

## Palmarès en pista

* 1989
** Campiona d'Alemanya en puntuació

## Enllaços externs

* Fitxa a sitiodeciclismo.net
* Fitxa a cyclebase.nl